Komission asetus (ETY) N:o 298/93, annettu 10 päivänä helmikuuta 1993, yksityisen varastoinnin tukihakemusten osalta annettujen vakuuksien vapauttamisesta ja tämän asetuksella (ETY) N:o 3062/92 säädetyn tuen myöntämisestä



Virallinen lehti nro L 035 , 11/02/1993 s. 0011 - 0011

Suomenk. erityispainos Alue 3 Nide 48 s. 0077

Ruotsink. erityispainos Alue 3 Nide 48 s. 0077



KOMISSION ASETUS (ETY) N:o 298/93, annettu 10 päivänä helmikuuta 1993, yksityisen varastoinnin tukihakemusten osalta annettujen vakuuksien vapauttamisesta ja tämän asetuksella (ETY) N:o 3062/92 säädetyn tuen myöntämisestä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 1249/89(2), ja erityisesti sen 20 artiklan, sekä katsoo, että Alankomaiden eräällä tuotantoalueella ilmenneen swine vesicular -taudin vuoksi on tämän jäsenvaltion osalta toteutettu sianlihamarkkinoiden poikkeukselliset tukitoimenpiteet komission asetuksella (ETY) N:o 3062/92(3), sellaisena kuin se on viimeksi muutettuna asetuksella (ETY) N:o 3460/92(4), oli tarpeen nostaa asetuksella (ETY) N:o 3062/92 alun perin säädettyjä tuen määriä antamalla komission asetus (ETY) N:o 3252/92(5), jotta tuottajien ja toimijoiden laajalla osallistumisella varmistettaisiin toimenpiteen tehokkuus, hyvin rajoitetun toimijajoukon on ollut mahdotonta noudattaa sopimusvelvoitteitaan säädetyn ajan kuluessa, koska tuottajat ovat olleet haluttomia myymään sikojaan, jotka ovat lähtöisin alueelta, jolla tautia esiintyy, komission päätöksessä 92/478/ETY(6) esitettyjen rajoittavien toimenpiteiden peruutusmahdollisuuden vuoksi, ei ole aiheellista soveltaa tällaisessa tilanteessa tavanomaisesti sovellettavia sääntöjä, joista säädetään yksityisen varastoinnin tuen myöntämisen soveltamista koskevista yksityiskohtaisista säännöistä sianliha-alalla 27 päivänä marraskuuta 1990 annetulla komission asetuksella (ETY) N:o 3444/90(7), jotta vältyttäisiin rankaisemasta toimijoita suhteettomasti edellä tarkoitettujen täysin poikkeuksellisten olosuhteiden vuoksi, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Sellaiset yksityisen varastoinnin tukihakemusten osalta annettavat ja asetuksella (ETY) N:o 3062/92 säädettävät vakuudet yksityisten varastointisopimusten tekemiseksi, joiden asetuksen (ETY) N:o 3444/90 5 artiklan mukaista pääasiallista vaatimusta ei ole voitu noudattaa, vapautetaan niiden määrien osalta, joita ei ole tosiasiallisesti varastoitu. 2 artikla Poiketen asetuksen (ETY) N:o 3444/90 6 artiklasta, jos sopimusaikana tosiasiallisesti varastoitu määrä on sopimusmäärää pienempi, tukea on maksettava tosiasiallisesti varastoidulle määrälle. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä helmikuuta 1993. Komission puolesta René STEICHEN Komission jäsen (1) EYVL N:o L 282, 1.11.1975, s. 1 (2) EYVL N:o L 129, 11.5.1989, s. 12 (3) EYVL N:o L 308, 24.10.1992, s. 13 (4) EYVL N:o L 350, 1.12.1992, s. 61 (5) EYVL N:o L 324, 10.11.1992, s. 20 (6) EYVL N:o L 282, 26.9.1992, s. 52 (7) EYVL N:o L 333, 30.11.1990, s. 22